Pulp Fiction – amerikańsko kryminalnŏ kōmedyjŏ sensacyjnŏ wyreżyserowanŏ we 1994 roku bez Quentina Tarantino, ôpartŏ na scynariuszu Tarantino a Rogera Avaryego. Film, we kerym wystympujōm John Travolta, Samuel L. Jackson, Bruce Willis, Tim Roth, Ving Rhames a Uma Thurman, ôsprawio pŏrã epizodōw rozgrŏwajōncych sie we przestympczym Los Angeles. Tytuł filmu nawiōnzuje do popularnych we chycie XX stoleciŏ czasopism a rōmanōw kryminalnych, kere cechowały sie drastycznym gwołtym a błyskotliwymi dialogami. Film uznŏwany je za jedyn ze 100 nojlepszych ôbrazōw wszech czasōw m. in. we rankingu rychtowanym bez American Film Institute (skuli setnyj rocznice kinymatografije instytut tyn przirychtowoł wykŏz stu nojlepszych filmōw we historyji; "Pulp Fiction" znŏdło sie na 94. placu), jak tyż we popularnych rankingach składōw a portalōw filmowych (ntp. IMDb.com – 5. plac*; Filmweb – 7. plac). Zdobōł miyndzy inkszymi Złotõ Palmã na Festiwalu Filmowym we Cannes a Oscara we kategoryji nojlepszy scynariusz ôryginalny.